<b>ואח"כ נאמר ויאמר מואב אל זקני מדין עתה ילחכו הקהל וגו'.</b> ומה ראו המדינים על ככה להתעבר על ריב לא להם אלא לפי שמצינו שפירש"י פר' מטות <small>(לא ו)</small> אותם ואת פנחס שהלך לנקום נקמת יוסף אבי אמו שנאמר <small>(בראשית לז לו)</small> והמדנים מכרו אותו לפוטיפר ובני יוסף נקראו קהל שנאמר <small>(שם לה יא)</small> גוי וקהל גוים, פירש"י קהל גוים נאמר על יוסף, וכן אמרו זקני מואב אל מדין שגם אתם יש לכם לירא מפני הקהל בני יוסף שירצו ליקח מכם נקמת יוסף בכור שור אביהם, ז"ש עתה ילחכו הקהל את כל סביבותינו כלחוך השור. כי הקהל בני יוסף בכור שור המה על כן ילחכו אותנו כשור המלחך כדי ליקח נקמת השור וזה פירוש יקר.

